Paistu kirik

Paistu Maarja kirik (ka Paistu Püha Neitsi Maarja kirik) on kihelkonnakirik Viljandimaal Viljandi vallas Paistu külas.
pisi|left|Paistu khk, Paistu kirik, koloreeritud, u 1910 fotopostkaart
pisi|left|Vaade Paistu kiriku tornist 1933
Kirikut on Wartburgi Hermann "Liivimaa kroonikas"Paistu kirik 700 aastane, Oma Maa, 6 juuli 1934 mainitud 1329. aastast, kui seda rüüstasid leedulased. Arvatakse, et kivikirik ehitati 13. sajandi lõpul. Paistu kiriku kohta on ka kasutatud nimesid „Lucerna" ('valgus', 'lamp)' ehk „Stella maris" (Meretäht). 

Kirik sai 17. sajandi alguses mitmes sõjas kannatada. Põhjasõjas, 1710. aastal, purustati Paistu kirik sedavõrd, et temast jäid vaid paljad seinad üles. Mõne aja pärast ehitati kirik uuesti üles puutorniga, mille kõrgus 265 jalga. 1786. aastal lõi pikne torni, ilma et oleks seda süüdanud. 1817. aasta 20. augustil lõi pikne teist korda Paistu kiriku torni ja kirik ühes torniga põles maha, hukkus palju väärtuslikke kirikuriistu. Taastamisel ehitati kiriku põhjaküljele kirikust eraldi olev puust viie sülla kõrgune kellatorn. 1853. aastal sai Paistu kirik oreli, mille ehitas Tartu orelimeister Ernst Carl Kessler. Aastatel 1862–1866 ehitati kiriku lääneotsa uusgooti stiilis torn, samal perioodil sai uusgooti stiilis välimuse ka kiriku sisustus. 

2005. aasta jaanuaris sai kiriku katus tormituules tugevalt kannatada, sama aasta sügisel valmis uus plekk-katus.Paistu kirik kannab uut plekk-katust. Sakala, 12. oktoober 2005

Kirikut kasutab Paistu Maarja kogudus.

Paistu kirikust 900 m ida pool Paistu–Holstre maantee ääres asub Paistu kihelkonna Paistu kalmistu.

Viited

Välislingid

Paistu kirik 700 aastane, Oma Maa, 6 juuli 1934

Kategooria:Paistu kihelkond
Kategooria:Viljandi vald
Kategooria:Viljandi maakonna kirikud
Kategooria:Viljandi maakonna kultuurimälestised
Kategooria:Eesti Evangeelse Luterliku Kiriku kirikud‎